ai4bharat/Pralekha huggingface dataset:
وزارت آیوش
ملک میں آیوروید میں تحقیق و ترقی کو فروغ دینے کے لئے آیور وید کے پیشہ ور لوگوں کے لیے ‘اسمارٹ’ پروگرام
آیوروید میں معیاری تحقیق کے لئے ‘اسمارٹ’ پہل کے ساتھ نئے راستے کھولنا آیوش کا مقصد ہے
نیشنل کمیشن فار انڈین سسٹم آف میڈیسن  اور سنٹرل کونسل فار ریسرچ ان آیورویدک سائنسز  نے 'اسمارٹ'  پروگرام شروع کیا ہے جس کا مقصد آیوروید کالجوں اور اسپتالوں کے ذریعے صحت کی دیکھ بھال کے تحقیقی شعبوں میں سائنسی تحقیق کو فروغ دینا ہے۔ دونوں ممتاز ادارے حکومت ہند کی آیوش کی وزارت کے تحت ہیں جو بالترتیب طبی تعلیم کو منظم کرنے اور سائنسی تحقیق کرنے کے لیے ہیں۔
پروگرام کا آغاز آج چیئرمین، این سی آئی ایس ایم ویدیا جینت دیوپجاری اور ڈائرکٹر جنرل، سی سی آر اے ایس پروفیسر رابنرائن اچاریہ نے بورڈ آف آیوروید، این سی آئی ایس ایم کے صدر پروفیسر بی ایس پرساد اور دیگر سینئر عہدیداروں کی موجودگی میں کیا۔
چیئرمین، این سی آئی ایس ایم ویدیا جینت دیوپجاری نے اس اقدام کی تعریف کی اور کہا کہ مجھے یقین ہے کہ یہ پروگرام آیوروید میں طبی تحقیق کو تبدیل کرنے کی صلاحیت رکھتا ہے۔ یہ مشاہدہ کیا گیا کہ آیوروید کے اساتذہ کی بڑی کمیونٹی کی تحقیقی صلاحیت زیادہ تر استعمال میں نہیں ہے۔ لہٰذا ’اسمارٹ‘ پروگرام آیوروید کے میدان میں تحقیق پر طویل مدتی نئے اثرات مرتب کرے گا اور یہ قوم کی ایک بڑی خدمت ہوگی۔ میں اس اقدام کے لیے سی سی آر اے ایس کو مبارکباد پیش کرتا ہوں اور این سی آئی ایس ایم کی جانب سے تمام تعاون کا یقین دلاتا ہوں۔
'اسمارٹ' کے اہم نکات کو اجاگر کرتے ہوئے پروفیسر ویدیا رابنرائن اچاریہ، ڈائریکٹر جنرل، سی سی آر اے ایس نے کہا کہ مجوزہ اقدام کا تصور صحت کی دیکھ بھال کے تحقیقی شعبوں میں جدید تحقیقی نظریات کی شناخت، حمایت اور فروغ کے مقصد سے کیا گیا ہے۔ ان شعبوں میں اوسٹیوارتھرائٹس، آئرن کی کمی انیمیا، دائمی برونکائٹس، ڈسلیپیڈیمیا، رمیٹی سندشوت، موٹاپا، ذیابیطس میلیٹس، پسوریازیس، عمومی تشویش کی خرابی، الکوحل کے بغیر جگر کے پھیلنے کی بیماری کے شعبے شامل ہیں۔
انہوں نے یہ بھی کہا کہ آیوروید کے اہل تعلیمی ادارے 10 جنوری 2023 تک درخواست دے سکتے ہیں۔ رابطہ کی معلومات، اہلیت کے معیار اور درخواست کے عمل سے متعلق تمام تفصیلات این سی آئی ایس ایم کے ذریعے تمام تسلیم شدہ تعلیمی اداروں اور اسپتالوں کو شیئر کر دی گئی ہیں۔
پروفیسر بی ایس پرساد، بورڈ آف آیوروید، این سی آئی ایس ایم کے صدر نے کہا کہ ملک بھر میں آیوروید کالجوں اور اسپتالوں کا بڑا نیٹ ورک صحت کی دیکھ بھال کی ضروریات کے لحاظ سے ملک کا اثاثہ ہے۔ یہ نیٹ ورک نہ صرف مشکل ترین اوقات میں صحت کی دیکھ بھال کی خدمات پیش کرتا آیا ہے بلکہ اس نے ملک میں صحت کی دیکھ بھال کی تحقیق کے حوالے سے بھی اہم کردار ادا کیا ہے۔ 'اسمارٹ' پروگرام یقینی طور پر اساتذہ کو صحت کی دیکھ بھال کی تحقیق کے متعین شعبوں میں پروجیکٹ شروع کرنے اور ایک بڑا ڈیٹا بیس بنانے کی تحریک دے گا۔
زراعت اور کاشتکاروں کی فلاح و بہبود کی وزارت
کسان سیواکیندروں کی کارگذاری
نئی دہلی ،13 دسمبر : زراعت اورکسانوں کی بہبود کے مرکزی وزیر ،جناب نریندرسنگھ تومرنے آج راجیہ سبھا میں ایک تحریری جواب میں بتایاکہ پیٹرولیم اورقدرتی گیس کی وزارت کی اطلاعات کے مطابق کسان سیواکیندر  انڈین آئل کارپوریشن لمیٹڈ  کی دیہی خوردہ دوکانیں ہیں جہاں پر رفیولنگ کے لئے آنے والے تمام گراہکوں کو خدمات فراہم کی جاتی ہیں ۔ بازارکی ضرورت کے مطابق انڈین آئل کارپوریشن لمیٹڈ کسان سیواکیندر مقامی دیہی گراہکوں کی خریدنے کی عادتوں اور ترجیحات کے مطابق متعلقہ سہولیات مثلاًمائکرواے ٹی ایم ، جنرل اسٹور، فرٹیلائزرس /جرائم کش ادویات ، کسانوں کے آلات وغیرہ بھی فراہم کراتے ہیں ۔
یکم اکتوبر 2019تک ملک میں کام کرنے والے ایسے انڈین آئل کارپوریشن  کسان سیواکیندروں  کی تعداد 8044تھی ۔اس کے علاوہ نومبر ۔ دسمبر ،2018میں جاری کئے گئے گذشتہ اشتہارمیں آئی اوسی ایل نے مزید 13827کے ایس کے کے مقامات کو مشتہرکیاتھا۔
خوردہ دوکانوں میں لگائے جانے والے ملازمین کی تعداد کا انحصار مختلف معاملات مثلاًبازار کی نوعیت  ، گراہکوں کی نوعیت ، فروخت کرنے والی اکائیوں کی تعداد ،خوردہ دوکانوں کے کام کاج کے گھنٹے شفٹوں کی تعداد وغیرہ پرہوتاہے ۔ اس کے علاوہ خوردہ دوکانوں میں افرادی قوت لگانے کا کام ڈیلروں کے ذریعہ کیاجارہاہے ۔
وزارت دفاع
رکشا منتری جناب راج ناتھ سنگھ اور ان کے آسٹریلیائی ہم منصب جناب رچرڈ مارلیز نے نئی دہلی میں دو طرفہ مذا کرات کے دوران دفاعی تعاون میں اضافہ کرنے کے طریقوں پر بات چیت کی
رکشا منتری جناب راج ناتھ سنگھ اور آسٹریلیائی نائب وزیراعظم اور وزیر دفاع جناب رچرڈ مارلیز نے 22 جون 2022 کو نئی دہلی میں ایک دو طرفہ میٹنگ کا انعقاد کیا۔ دونوں وزراء نے موجودہ دفاعی تعاون کی سرگرمیوں کا جائزہ لیا، جن میں کووڈ – 19 عالمی وبا کے چیلنجوں کے باوجود اضافہ ہو رہا ہے اور انہوں نے تعاون میں مزید اضافے کے طریقوں پر بات چیت کی۔
دونوں وزراء نے بھارت آسٹریلیا جامع اسٹریٹجک پارٹنر شپ کے دفاعی اور سکیورٹی ستونوں کا جائزہ لیا۔ انہوں نے باہمی اعتماد اور تفہیم، مشترکہ مفادات اور جمہوریت اور قانون کی حکمرانی کی ساجھا اقدار پر مبنی جامع اسٹریٹجک پارٹنر شپ کے نفاذ کی اپنی عہد بندی کا اعادہ کیا۔ انہوں نے دونوں ملک کے درمیان دفاعی مشقوں اور تبادلوں کی گونا گونیت اور ان کی تعداد میں اضافے کا خیر مقدم کیا اور بھارت آسٹریلیاباہمی لاجسٹک سپورٹ معاہدے کے ذریعہ آپریشنل تعلقات کو مضبوط کرنے پر بات چیت کی۔
دونوں وزراء نے ڈیفنس ریسرچ اینڈ مٹیریل کو آپریشن سے متعلق بھارت - آسٹریلیا جوائنٹ ورکنگ گروپ  کو فروغ دینے کے لئے عہد بندی کا اظہار کیا، جس کی اسی سال بعد میں آسٹریلیا میں میٹنگ ہوگی۔ یہ جے ڈبلیو جی دفاعی صنعتوں کے درمیان تعلقات کو فروغ دینے کے لئے ایک اہم میکنزم ہے۔ دونوں ملکوں کی دفاعی افواج کی سپلائی چین اور ڈیلیوری کی صلاحیتوں کی لچک میں اضافے کے لئے بھارت اور آسٹریلیا کے درمیان صنعتی تعاون کے مزید مواقع کے بارے میں بھی دونوں وزراء نے بات چیت کی۔ بھارت اور آسٹریلیا کی دفاعی صنعتی اداروں کے درمیان رابطوں اور مواقعوں میں اضافے کے ذرائع کا پتہ لگانے کے لئے بھی طرفین متفق ہوئے۔
دونوں وزیروں نے 2022 کی دوسری ششماہی میں جنرل راوت ینگ آفیسر ایکسچینج پروگرام شروع کئے جانے کے منصوبے کا خیر مقدم کیا، جس کا اعلان 21 مارچ 2022 کو دونوں ملکوں کے وزرائے اعظم کے درمیان ورچوئل سمٹ میٹنگ کے دوران کیا گیا تھا۔
دونوں وزیروں نے اسٹریٹجک چیلنجوں اور علاقائی سلامتی کی صورت حال کا جائزہ لیا اور ایک کھلے ،آزاد ،شمولیت والے، خوشحال اور قوانین سے چلنے والے بھارت بحر الکاہل خطے کے اپنے ساجھا مقصد کا اعادہ کیا۔ انہوں نے اکتوبر 2022 میں آسٹریلیا کی انڈو پیسفک اینڈیور مشق میں بھارت کی شمولیت کے بارے میں امیدیں ظاہر کیں۔
اسی روز اس سے قبل آسٹریلیا کے نائب وزیراعظم اور وزیر دفاع نے نیشنل وار میموریل کا دورہ کیا اور اس یاد گار پر گلہائے عقیدت پیش کرتے ہوئے جنگی بہادروں کو خراج عقیدت پیش کیا۔ آسٹریلیا کے نائب وزیراعظم اور وزیر دفاع کو جناب راج ناتھ سنگھ کے ساتھ دو طرفہ ملاقات سے قبل رسمی گارڈ آف آنر پیش کیا گیا۔
جناب رچرڈ مارلیز 20 جون سے 23 جون 2022 تک بھارت کے دورے پر ہیں۔ 21 جون 2022 کو انہوں نے گوا کا دورہ کیا، جس میں گوا شپ یارڈ لمیٹڈ کا ایک ٹور اور ملک کے اندر ڈرون تیار کئے جانے اور خود مختار وہیکل ٹیکنا لوجی کے بارے میں بھارت کی بڑھتی ہوئی صلاحیت کا مظاہرہ شامل ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U-6780
(Visitor Counter : 130
وزارتِ تعلیم
تعلیم کی وزارت نے شکشک پرَوپہل کے تحت تکنالوجی کے استعمال پہلے ویبینارکا اہتمام کیا
نئی دہلی ،8ستمبر : اساتذہ کی برادری اور دیگر فریقوں میں قومی تعلیمی پالیسی 2020کے نظریئے کو پھیلانے کے مقصد سے تعلیم کی وزارت کی جانب سے 8ستمبر سے 25ستمبر2020تک شکشک پرو کا اہتمام کیاجارہاہے ۔ اس پہل کے سلسلے میں این سی ای آرٹی یونیورسٹیوں اور ایوارڈ جیتنے والے اساتذہ سمیت مختلف ایجنسیوں کے ماہرین اورناموراسکالراس پالیسی کی سفارشارت کے بارے میں ایک سادہ طریقے سے انفوگرافکس پیش کرتے ہوئے آن لائن فارم سے خطاب کریں گے ۔ یہ اس پالیسی کے بلارکاوٹ نفاذ کے لئے اس پالیسی کی مختلف سفارشات پراساتذہ کی رائے اورمشورے حاصل کرنے کے لئے ایک موقع بھی فراہم کرے گا۔
اس پہل کے مطابق تعلیم کی وزارت نے آج یہاں تکنالوجی کے استعمال کے پہلے ویبینارکا اہتمام کیا۔ اسکولی تعلیم اورخواندگی کے محکمے کی سکریٹری محترمہ انیتاکروال ، وزارت کے سینیئرافسران اور تمام ریاستوں ، مرکز کے زیرانتظام علاقوں کے اسکول ایجوکیشن محکمے کے آئی ٹی ٹیچرس/فیکلٹی ایس سی ای آرٹی ، ڈائٹ ، سی آئی ای ٹی نے اس پروگرام میں شرکت کی ۔
شرکاء سے خطاب کرتے ہوئے محترمہ انیتاکروال نے کہاکہ قومی تعلیمی پالیسی میں ہرپہلوکا خیال رکھاگیاہےا وراس بات کی بھی گنجائش رکھی گئی ہے کہ کس طرح تکنالوجی کو مختلف پلیٹ فارموں پر نافذ کیاجارہاہے اورنافذ کیاجائے گا۔سکریٹری نے تعلیمی تکنالوجی کے اہم رول کی ضرورت پرزوردیااور فریقوں کو اس بات کے لئے مدعو کیاکہ وہ پالیسی ہدایات کو شامل کریں اور خدمات کو مرکوز کرنے کے ایک ساتھ کھڑے ہوں اور ڈیجیٹل تقسیم کو پُرکرنے کے لئے کام کریں ۔ انھوں نے کہاکہ دکشا ایک انتہائی ہنرمندپلیٹ فارم ہے جس میں مختلف زمروں سبجیکٹ ، کلاس ہائی اسکین کے ساتھ بورڈ وائزسے متعلق 31زبانوں اور 3غیرملکی زبانوں میں متن کے ایک لاکھ پیسیز ہیں ۔ انھوں نے تمام ریاستوں سے اپیل کی کہ وہ طلباء کی تعلیمی بہبود کو یقینی بنانے کے لئے ان پلیٹ فارموں کا استعمال کریں ۔ سکریٹری نے آئی سی ٹی ٹولس کی مناسب تربیت دے کر اساتذہ کو بااختیاربنانے کی ضرورت پرزوردیاتاکہ آن لائن پلیٹ فارموں کے لئے متن تیارکئے جاسکیں ۔
دیگر پینلسٹ میں پروفیسرامریندربھیڑا ، جوائنٹ ڈائرکٹرسی آئی ای ٹی ، این سی ای آرٹی ، ای ۔ لرننگ ، ایس این ڈی ٹی خواتین کی یونیورسٹی ممبئی کی ڈاکٹرجے شری شنڈے اور نیشنل آئی سی ٹی ایوارڈ پانے والے آردھلیپ اورتمل ناڈوسے سال 2020کے لئے نیشنل ٹیچروینرشامل ہیں ۔
ہندوستان میں 1.5ملین اسکولوں کے ساتھ 8.5ملین ٹیچرس اورتقریبا 260ملین اسکول کے طلباء کے ساتھ تعلیم کا مضبوط نظام ہے جہاں لرنرس کے لئے مساوی معیاری تعلیم دینے کی سمت کام کیاجارہاہے ۔
این سی ای آرٹی ، سی بی ایس ای ، این آئی اوایس اور بہت سی دیگر تنظیموں اورقومی وریاستی سطح پر اداروں کی طرف سے آئی سی ٹی پہل شروع کی گئی ہے ۔ کچھ اہم اقدامات میں دکشا ، این آراوای آر، ای ۔ پاٹھ شالہ ، سوایام پربھاکے تحت اور ای ڈی یو ایس اے ٹی نیٹ ورک کے تحت تمام 34تعلیمی ٹی وی چینلوں کے ذریعہ ڈی ٹی ایچ ٹرانسمیشن کے تحت شامل ہیں ۔جو سوایام کے ذریعہ بڑے پیمانے پراوپن اور آن لائن کورسیز چلارہے ہیں ۔
قومی تعلیمی پالیسی ۔2020میں طلباء ،اساتذہ ، نوجوانوں کے لئے معیاری تعلیم فراہم کرنے کے لئے تکنالوجی کے رول خاص کر تخلیقی تکنالوجی پرزوردیاگیاہے ۔یہاں اس بات کا بھی ذکرکرنا ضروری ہے کہ تعلیم کے نظام میں تکنالوجی کے استعمال اور انٹی گریشن پرقومی تعلیمی پالیسی 2020کے ویژن کا نفاذ ہندوستان کو ایک ڈیجیٹلی بااختیارمعاشرہ اور معلوماتی معیشت میں بدلنے میں مددگارثابت ہوسکتاہے ۔
وزیراعظم کا دفتر
وزیر اعظم نے رکشا بندھن کے موقع پر سبھی کو مبارکباد دی
وزیر اعظم جناب نریندر مودی نے رکشا بندھن کے موقع پر لوگوں کو مبارکباد پیش کی ۔
جناب مودی نے ، اِس خواہش کا بھی اظہار کیا کہ خدا کرے کہ یہ تہوار ہر کس و ناکس کی زندگی میں دوستی اور ہم آہنگی کے جذبات میں مزید اضافہ کرے ۔
ایک ایکس پوسٹ میں، وزیر اعظم نے کہا کہ؛
‘‘ میرے سبھی پریوار جنوں کو رکشا بندھن کی ہاردِک شبھ کامنائیں ۔ بہن اور بھائی کے بیچ اٹوٹ وشواس اور اگادھ پریم کو سمرپِت رکشا بندھن کا یہ پاوَن پَرو ، ہماری سنسکرتی کا پوِتر پرتی بِمب ہے ۔ میری کامنا ہے ، یہ پَرو ہر کسی کے جیون میں اِسنیہہ ، سد بھاؤ اور سوہارد کی بھاونا کو اور پراگاڑھ کرے ۔ ’’
پنچایتی راج کی وزارت
شیڈولڈ علاقوں میں پنچایتوں کی توسیع کا نفاذ 
پارلیمنٹ نے ’’پنچایتوں کی دفعات  ایکٹ، 1996 ‘‘  کو آئین کے حصہ IX کو کچھ ترمیمات اور استثنیٰ کے ساتھ، دس ریاستوں کے پانچویں شیڈول کے علاقوں تک توسیع دینے کے لئے نافذ کیا ہے۔ ان میں آندھرا پردیش، چھتیس گڑھ، گجرات، ہماچل پردیش، جھارکھنڈ، مدھیہ پردیش، مہاراشٹرا، اڈیشہ، راجستھان اور تلنگانہ شامل ہیں ۔ راجستھان کو چھوڑ کر پی ای ایس اے کی نو ریاستوں نے پی ای ایس اے 1996 کی دفعات کو اپنے متعلقہ ریاستی پنچایتی راج ایکٹ میں شامل کر لیا ہے۔ دسویں ریاست، راجستھان نے ’’راجستھان پنچایت راج  ایکٹ 1999 ‘‘ کو نوٹیفائی کیا ہے۔ پی ای ایس اے کے موثر نفاذ کے مقصد سے، پنچایتی راج کی وزارت نے 2009 ء میں پی ای ایس اے کے قوانین کا مسودہ جاری کیا تھا ۔ آندھرا پردیش، گجرات، ہماچل پردیش، مہاراشٹر، راجستھان اور تلنگانہ نے اپنے متعلقہ ریاستی پنچایتی راج ایکٹ کے تحت اپنے ریاستی پی ای ایس اے قوانین کو نوٹیفائی کیا ہے۔ پنچایتی راج کی وزارت نے جھارکھنڈ، اڈیشہ، چھتیس گڑھ اور مدھیہ پردیش کی ریاستوں سے درخواست کی ہے کہ وہ اپنے ریاستی پی ای ایس اے قوانین کو ایڈوائزری، کانفرنس، میٹنگوں ، ورک شاپوں کے ذریعے نوٹیفائی کریں ۔ اس سلسلے میں بھیجی گئی حالیہ ایڈوائزری فروری ، 2022 ء میں جاری کی گئی تھی۔
یہ معلامت پنچایتی راج کے مرکزی وزیر مملکت جناب کپل موریشور پاٹل نے آج راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8238
(Visitor Counter : 65
سائنس اور ٹیکنالوجی کی وزارت
برکس ممالک ہندستان کے مجوزہ STI کی قیادت والے اختراعی تعاون لائحہ عمل سے متفق
تمام برکس ممالک نے برکس ایس اینڈ ٹی قائمہ کمیٹی کی بارہویں میٹنگ کے دوران ہندستان کے تجویز کردہ STI کی قیادت والے برکس اختراعی تعاون ایکشن پلان  سے اتفاق کیا۔
ہندستان کے ایک دوسرے کے اختراعی ایکو سسٹم کے تجربات سے ایک دوسرے کو آگاہ کرنے اور جدت طرازوں اور صنعتکاروں کی نیٹ ورکنگ میں آسانی کے لیے یہ پلان تجویز کیا تھا ۔
ایکشن پلان کی تفصیلات برکس کا سائنس ٹکنالوجی، افتراح صنعت ساجھیداری  ورکنگ گروپ تیار کریگا ۔ اس بات پر سب نے اتفاق کیا کہ متعلقہ ممالک STIفوکل پوائنٹ کے ذریعے تجویز برکس ورکنگ گروپ کو بھیجی جا سکتی ہے ۔
سائنسی اور ٹکنالوجی کے محکمے نے آٹھ جولائی 2021کو برکس ایس اینڈ ٹی اسٹیرنگ کمیٹی کی بارہویں میٹنگ کی میزبانی کی ۔
برکس ممالک کے سائنس وزراء اور ایجنسیوں نے اس میں حصہ لیا۔ برکس افسران نے میٹنگ میں اس سال کی طلب کردہ تجاویز کے موقع پر تفصیلی تبادلئہ خیال کیا اور دس شعبوں میں تعاون کرنے سے اتفاق کیا۔ ان میں مختصر مدتی فلقیاتی واقعات اور ڈیپ سروے سائنس، اینٹی مائکرو بیل ریزسٹنس تشخیص اورعلاج کے لیے ٹکنالوجیز ادویات اور صحت عامد کے لیے بڑا ڈاٹا تجربہ، پائدار ترقی کے لیے بگ ڈاٹا، بڑے پیمانے کے ماحولیاتی، آب و ہوا میں تبدیلی اور آلودگی کے مسائل حل کرنا ۔ فوٹونک ،نینو فوٹونکس اور میٹا میٹرییلس پربرائے میڈسن زراعت، خوراک کی صنعت، ماحولیاتی، آب و ہوا میں تبدیلی زرعی، خوراک اور توانائی سے متعلق معاملات کو حل کرنے کے لیے میڈیکل اور نینو ٹکنالوجی، قابل تجدید توانائی کے موضوع شامل ہیں۔ مختلف موضوعاتی ورکنگ گروپوں نے ان شعبوں کی سفارش کی ہے ۔
اسکے علاوہ تمام ملکوں نے برکس ینگ سائنٹسٹ کنکلیو کے چھٹے پروگرام کے لیے ہندستان کے مجوزہ موضوعاتی شعبوں سے اتفاق کیا ہے ۔ یہ کنکلیو تیرہ سے سولہ ستمبر 2021کو بنگلورو میں ہوگا۔
ہندستان کی جانب سے ہندستان کی ٹکنالوجی کانفرنس میں برکس ساجھیداری کی نئی تجویز پر تمام ملکوں سے مثبت رد عمل سامنے آیا اور یہ تجویز برکس شیرپا دفاتر کے ذریعے تمام فریقوں کو صلاح مشورے کے لیے بھیجے جانے کی بات ہوئی ۔ ہندستان کی تجاویز وزارت خارجہ کے ذریعے برکس ممالک کو اس پر غور کرنے کے لیے بھیجی جائیں گی۔ ہندستان کی طرف سے جناب سنجیو کمار ورشنے ، مشیر اور سربراہ، بین الاقوامی تعاون نے میٹنگ کی نظامت کی۔
زراعت اور کاشتکاروں کی فلاح و بہبود کی وزارت
کووڈ بحران کے دوران کسانوں کو امداد
زراعت اور کسانوں کی فلاح و بہبود کے محکمہ کی اہم مستفید مبنی اسکیموں کے تحت متعدد کسانوں نے فائدہ اٹھایا ہے۔
زراعت ریاست کا موضوع ہے۔ تاہم، حکومت ہند متعدد اسکیمیں نافذ کر رہی ہے جس سے کسانوں اور مجموعی طور پر زراعت کے شعبے کو فائدے حاصل ہوں گے۔ مستفید افراد کا انتخاب ریاستی حکومتوں کے ذریعہ کیا جاتا ہے لہذا، اس طرح کی تفصیلات ان کے ذریعہ برقرار رکھی جاتی ہیں۔
مستفید افراد کے انتخاب کے لیے کوئی یکساں معیار نہیں اپنایا گیا ہے اور یہ الگ الگ اسکیموں میں مختلف ہو سکتا ہے۔ تاہم، محکمہ کی بیشتر اسکیموں کے لیے اراضی کی ملکیت کو اہلیت کا معیار سمجھا جاتا ہے۔
- پردھان منتری کسان سمان ندھی : اس اسکیم کا مقصد تمام پٹہ دار کسانوں کی مالی ضروریات کو پورا کرنا ہے۔ اس اسکیم کے تحت مرکزی حکومت کی طرف سے اہل کاشتکاروں کے بینک اکاؤنٹس میں ہر سال براہ راست آن لائن 6000 روپے  جاری کیے جاتے ہیں۔ کووڈ مدت کے دوران، اس اسکیم کے تحت 10.52 کروڑ مستفید افراد کو 84,600 کروڑ روپے کی ادائیگی کی گئی۔
- کسان کریڈٹ کارڈ : یہ اقدام وسط فروری 2020 میں، ڈپارٹمنٹ آف فنانشیل سروسز  کے تعاون سے ڈپارٹمنٹ آف ایگریکلچر کوآپریشن اینڈ فارمرز ویلفیئر  کے ذریعہ شروع کیا گیا تھا جس کا مقصد افزائش مویشی، دودھ اور ماہی گیری سمیت تمام کسانوں کو ادارہ جاتی مراعات کریڈٹ تک رسائی فراہم کرنا ہے جس میں پی ایم-کسان مستفیدین پر خصوصی توجہ دی جاتی ہے۔ اس ہدف کے حصول میں ایک اہم اقدام کے طور پر، ’آتم نربھر بھارت ابھیان ‘ مہم کے تحت حکومت نے سال کے آخر تک 2.5 کروڑ کے سی سی جاری کرنے کا ہدف رکھا ہے۔ اب تک، بینکوں نے 2.18 کروڑ اہل کسانوں کے لیے کے سی سی جاری کیا ہے۔ 2.5 کروڑ کسانوں کو مناسب وقت میں کور کیا جائے گا۔
- پردھان منتری کسان مان دھن یوجن : یہ چھوٹے اور معمولی کسانوں کے لیے رضاکارانہ اور شراکت دار پنشن اسکیم ہے۔ 2020-21 کے دوران اس اسکیم کے تحت 114721 کسانوں کا احاطہ کیا گیا۔
- پردھان منتری فصل بیمہ یوجنا : یہ تمام ناقابل روک تھام قدرتی خطرات کے خلاف کسانوں کے لیے سستی فصلوں کی انشورنس اسکیم ہے۔ سال 2020-21 کے دوران 608.9 لاکھ کسان درخواست دہندگان کا اس اسکیم کے تحت بیمہ کیا گیا۔
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں یہ معلومات فراہم کی۔
وزیراعظم کا دفتر
وزیراعظم نےتمام لوگوں سے indiahandmade.com دیکھنے کی اپیل کی
وزیراعظم جناب نریندرمودی نے تمام افراد سے indiahandmade.com دیکھنے کی اپیل کی ہے جو ہندستان کی ہینڈلوم اور دست کاری کی بھرپور ثقافت کے لئے ایک ون اسٹاپ-شاپ ہے۔
مرکزی وزیر جناب پیوش گوئل کے ایک ٹوئیٹ کا جواب دیتے ہوئے وزیراعظم نے ٹوئیٹ کیا:
indiahandmade.com ویب سائٹ دیکھیں اور ووکل فار لوکل بننے کی تحریک کی رفتار کو بڑھانے کے لئے جڑیں۔
وزارت خزانہ
محکمہ انکم ٹیکس نےجموں و کشمیر اور پنجاب میں تلاشی کاروائی انجام دی
محکمہ انکم ٹیکس نے 28.10.2021 کو خشک میوہ جات کی پروسیسنگ اور تجارت کے کاروبار میں مصروف افراد کے معاملات میں تلاشی اور ضبطی کی کارروائیاں کیں۔
تلاشی کارروائیوں کے دوران، ڈیجیٹل شواہد سمیت متعدد مجرمانہ دستاویزات برآمد ہوئیں اور ضبط کی گئیں جو اس بات کی نشاندہی کرتی ہیں کہ شخص مذکور پر مبنی گروپ گزشتہ کئی برسوں سے خشک میوہ جات کی خریداری میں جان بوجھ کربے پناہ اضافہ دکھاتا رہا ہے۔ ضبط شدہ شواہد اس حقیقت کی بھی تائید کرتے ہیں کہ گروپ کے ڈائریکٹرز کو اس طرح کی خریداریوں کے لیے کی گئی ادائیگی کے عوض بے حساب نقد رقم واپس ملی ہے۔ اس بات کے شواہد بھی سامنے آئے کہ میوہ جات کی تجارت کرنے والوں میں سے ایک کے بہی کھاتوں کے متوازی ایک دیگر بہی کھاتہ بنا کر رکھا گیا تھا اور ان بہی کھاتوں کے دونوں سیٹوں میں ریکارڈ کی گئی فروخت اور خریداری میں بہت زیادہ فرق تھا۔ ان میں سے ایک گروہ خشک میوہ جات کی بے حساب خریداری دکھاتا رہا ہے اور فروخت میں بھی ملوث رہا ہے۔ جمع کی گئی نقد خطیر رقم جو کہ تقریباً 40 کروڑ روپے بنتی ہے، کاروائی کے دوران جانچ ایجنسی کو ملی ہے۔ ضبط شدہ مواد اور جمع کیے گئے شواہد کے تجزیے سے پتہ چلتا ہے کہ ایک گروہ بے نامی ملکیت سے متعلق ایک ریکٹ بھی چلا رہا ہے۔
دونوں گروپوں میں، انکم ٹیکس ایکٹ، 1961 کے دفعہ آئی بی-80 کے تحت کٹوتی کا دعویٰ صحیح نہیں پایا گیا ہے اور اس کا تخمینہ تقریباً 30 کروڑ روپے لگایا گیا ہے۔
تلاشی کارروائی کے دوران 63 لاکھ روپے کی نقدی اور 2 کروڑ روپے کے زیورات ضبط کیے گئے ہیں۔ 14 بینک لاکرز کو جانچ کے لیے منجمد کرنے کا حکم دیا گیا ہے۔ تلاشی کی اس کارروائی کے دوران 200 کروڑروپے سے زائد کی بے حساب آمدنی کا پتہ چلا ہے۔
مزید تفتیشی کاروائی جاری ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا کہ صرف 15 دن کے عرصے میں سی اے ٹی، سری نگر بنچ نے 100 سے زائد مقدمات نمٹائے ہیں
وزیر موصوف نے نئی دہلی میں سی اے ٹی کی چیئرمین محترمہ منجولا داس کے ساتھ، جموں اور سری نگر میں مرکزی انتظامی ٹریبونل کی خصوصی طور پر نو تشکیل شدہ بینچوں کے کام کاج کا جائزہ لیا
نئی دہلی، 13 دسمبر 2021
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ وزیر مملکت پی ایم او، عملہ، عوامی شکایات، پنشن، جوہری توانائی اور خلا ڈاکٹر جتیندر سنگھ نے جموں اور سری نگر کی نو تشکیل شدہ مرکزی انتظامی ٹریبونل  بینچوں مقدمے نمٹائے جانے کی کی اعلی شرح کی ستائش کی۔
چیئرمین سی اے ٹی محترمہ منجولا داس کے ساتھ جموں اور سری نگر کے دو خصوصی سی اے ٹی بینچوں کے کام کاج کا جائزہ لیتے ہوئے وزیر موصوف کو یہ دیکھ کر خوشی ہوئی کہ صرف 15 دن کے عرصے میں سری نگر سی اے ٹی بنچ نے 100 سے زائد مقدمات نمٹائے ہیں جبکہ جموں بنچ نے ایک سال کے دوران 6000 سے زائد مقدمات نمٹائے ہیں۔
سری نگر سی اے ٹی بنچ کا افتتاح ڈاکٹر جتیندر سنگھ نے حال ہی میں اس سال 23 نومبر کو کیا تھا جبکہ جموں بنچ کا افتتاح انہوں نے گذشتہ سال جون میں کیا تھا۔ جموں و کشمیر میں دو سی اے ٹی بینچ خصوصی طور پر سرکاری ملازمین کی خدمات کے معاملات نمٹاتے ہیں۔
ڈاکٹر جتیندر سنگھ نے کہا کہ جموں و کشمیر ملک کا واحد مرکز کے زیر انتظام علاقہ ہے، جہاں دو سی اے ٹی بینچ ہیں اور یہ وزیر اعظم نریندر مودی کی سربراہی میں حکومت جموں و کشمیر کے مرکز کے زیر انتظام علاقے اور اس کے سرکاری افسران/عملے کی فلاح و بہبود کے لیے کوششوں کی غماز ہے تاکہ انہیں متحرک رکھا جاسکے جس سے بالآخر یو ٹی کی ترقی میں تیزی آئے گی۔
وزیر موصوف نے کہا کہ جموں و کشمیر کے لیے دو بینچ نہ صرف مختلف عدالتوں کے بوجھ کو کم کرنے میں بہت مدد کریں گے بلکہ انتظامی ٹریبونلز کے تحت آنے والے افراد کو ان کی شکایات اور خدمات کے معاملات کے سلسلے میں فوری راحت بھی فراہم کریں گے۔ یہ بات قابل ذکر ہے کہ جموں اور سری نگر میں بالترتیب سی اے ٹی کی دونوں عمارتیں یو ٹی حکومت نے الاٹ کی ہیں۔
ڈاکٹر جتیندر سنگھ نے بتایا کہ سی اے ٹی کی جموں بنچ کا دائرہ اختیار جموں و کشمیر کے یو ٹی کے 10 اضلاع اور لداخ کے یو ٹی سے ایک ضلع لیہ تک پھیلا ہوا ہے جبکہ سری نگر بنچ کا دائرہ اختیار جموں و کشمیر کے یو ٹی کے 10 اضلاع اور لداخ کے یو ٹی سے ایک ضلع کارگل تک پھیلا ہوا ہے۔
ڈاکٹر جتیندر سنگھ نے کہا کہ مودی حکومت شفافیت اور "سب کے لیے انصاف" کے لیے پرعزم ہے۔ گزشتہ سات سالوں میں کی گئی اہم اصلاحات سے جموں و کشمیر اور لداخ کے عوام سمیت پورے ملک کو فائدہ ہوا ہے۔ انہوں نے کہا کہ 800 سے زائد مرکزی قوانین، جو پہلے جموں و کشمیر پر لاگو نہیں تھے اور 5 اگست 2019 کے بعد جموں و کشمیر اور لداخ کے لوگوں کے فائدے کے لیے نافذ کیے گئے ہیں۔، تاکہ وہ باقی بھارت کے لوگوں کی طرح حقوق حاصل کر سکیں۔
ہنر مندی کے فروغ اور صنعت کاری کی وزارت
ہنر مندی کے فروغ اور صنعت کاری کے وزیر مملکت راجیو چندر شیکھر نے نوئیڈا میں انڈیا ہینڈی کرافٹ میلے میں دستکاروں اور صنعت کاروں کے ساتھ میٹنگ کی
بھارتی ہنر مندی سے جڑے کاروبار کے فروغ کے لئے ڈجیٹل پلیٹ فارم اہم ہے – راجیو چندر شیکھر
ہنر مندی کے فروغ صنعت کاری ، الیکٹرانکس اور آئی ٹی کے وزیر مملکت جناب راجیو چندر شیکھر نے اتر پردیش کے نوئیڈا میں دستکاریوں کے لئے بر آمد کے فروغ کی کونسل کی جانب سے منعقد کردہ انڈیا ہینڈی کرافٹس میلے کا دورہ کیا ۔ جہاں انہوں نے روایتی ہنرمندی پر مبنی کاروبار میں کام کرنے والے صنعت کاروں کے ساتھ بات چیت کی ۔ ہینڈی کرافٹس کے لئے ایکسپورٹس پرموشن کونسل  سے ایک وسیع مارکیٹ کے لئے اس سیکٹر میں تمام صنعتکاروں کو جوڑنے کی غرض سے ایک ڈجیٹل پلیٹ فارم قائم کرنے کی اپیل کرتے ہوئے وزیر موصوف نے کہا کہ یہ وزیر اعظم جناب نریندر مودی کی سوچ ہے کہ بھارت کی روایتی ہنر مندی اور دستکاریوں کو فروغ دیا جائے اور اس کی حمایت اور تعاون کیا جائے ۔
جناب چندر شیکھر نے کہا کہ روایتی ہنرمندی سے جڑا کاروبار آتم نربھر بھارت کے وزیر اعظم کے ویژن کا اہم ستون ہے جس میں گاؤں سطح کی مقامی معیشتوں کو مضبوط بنانے کے بارے میں پیش گوئی کی گئی ہے ۔ انہوں نے اس بات کی سفارش کی کہ تمام دستکار کاریگروں اور صنعتکاروں کے لئے بنے ایک ڈجیٹل پلیٹ فارم کو ہندوستان اور دنیا کے گراہکوں کے ساتھ جوڑا جائے تاکہ وہ آسانی سے لین دین کر سکیں ۔ انہوں نے کہا کہ اس سے نہ صرف اس سیکٹر میں کاروبار کرنے میں آسانی ہو سکے گی بلکہ بھارت سے برآمدات کو دوگنا کرنے کے وزیر اعظم کے مقصد کو حاصل کرنے میں بھی مدد ملے گی ۔
اپنے تین گھنٹے کے دورے کے دوران وزیر موصوف نے روایتی اور وراثتی ہنر مندی پر مبنی صنعت میں ہنر مند افرادی قوّت کی دستیابی کے بارے میں صنعت کاروں کے ساتھ تبادلہ خیال کیا ۔ بات چیت کے دوران اس سیکٹر میں مانگ اور دستکاری میں مارکیٹ رجحانات سمیت بہت سے امور زیر بحث آئے ۔ اس کے علاوہ دستکاروں اور کاریگروں کو درپیش چیلنجوں کے ساتھ ساتھ اس سیکٹر کو مزید فروغ دینے کے لئے ان کے خیالات پر بھی بات چیت کی ۔ جناب چندر شیکھر نے ان کی زندگی کے تقریباً تمام شعبوں میں کووڈ – 19 کی وجہ سے آنے والی پریشانیوں اور رکاوٹوں کے بارے میں بھی بات چیت کی ۔ انہوں نے کہا کہ حالانکہ عالمی وبا کی وجہ سے دنیا کی تمام معیشتیں متاثر ہوئی ہیں تاہم اس سے ڈجیٹل طریقہ کار کو وسیع پیمانے پر اپنائے جانے کے سلسلے میں غیر معمولی اضافے کا رجحان دیکھنے کو ملا ہے ۔ انہوں نے کہا کہ وقت کا تقاضہ ہے کہ ایک ڈجیٹل پلیٹ فارم ہونا چاہیئے تاکہ صنعت کاروں کو گراہکوں کے ساتھ جوڑا جا سکے۔ جو کووڈ کے بعد عالمی نظام میں بہت اہم ہے ۔
جناب راجیو چندر شکھر نے جمو ں و کشمیر، ناگالینڈ ، کرناٹک اور کیرالہ سمیت آئی ایچ جی ایف دہلی آٹم 2021 کے 52 ویں اڈیشن میں لگے مختلف اسٹالوں کا بھی دورہ کیا ۔ انہوں نے کہا کہ ہنر مندی کے فروغ اور صنعت کاری کی وزارت ان روایتی ہنر مندی سےجڑے کاروبار یوں کے لئے نشان زد پائلٹ پروجیکٹس کی منصوبہ بندی کر رہی ہے تاکہ انہیں ان کے کاروبار میں اضافے لئے مدد کی جا سکے ۔ وزیر موصوف نے حال ہی میں منی پور ، ناگالینڈ ، جموں و کشمیر میں مقامی ہینڈی کرافٹ کلسٹرس کا دورہ کیا تھا اور ان کی مدد کے لئے کئی پروجیکٹوں کا اعلان کیا تھا ۔وزیر موصوف نے کہا کہ حکومت دنیا میں بھارت کی روایتی ہنر مندی سے جڑے کاروبار کو فروغ دینے کے لئے پوری طرح عہد بستہ ہے ۔ انہوں نے تمام صنعتکارروں کو مکمل حمایت دینے کا اعلان کیا جس سے کہ ان کے کاروبار کو فروغ دینے میں مدد مل سکے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰۰۰۰۰۰۰

U-12458
(Visitor Counter : 103